బవనక సందీప్

బవనక పరమేశ్వర్ సందీప్, తెలంగాణకు చెందిన క్రికెట్ క్రీడాకారుడు. ఫస్ట్-క్లాస్ క్రికెటర్ గా హైదరాబాద్ క్రికెట్ జట్టు తరపున ఆడుతున్నాడు. 2017-18 రంజీ ట్రోఫీలో హైదరాబాద్ తరపున నాలుగు మ్యాచ్‌లలో 400 పరుగులు చేసి, అత్యధిక పరుగుల స్కోరర్‌గా నిలిచాడు.

2018 జూలైలో 2018-19 దులీప్ ట్రోఫీ కోసం ఇండియా రెడ్ జట్టులో ఎంపికయ్యాడు. 2018 నవంబరులో, 2018-19 రంజీ ట్రోఫీలో కేరళ క్రికెట్ జట్టుతో జరిగిన మ్యాచ్ లో హైదరాబాద్ తరపున బ్యాటింగ్ చేస్తూ ఫస్ట్-క్లాస్ క్రికెట్‌లో తన 3,000వ పరుగును సాధించాడు.

 జననం 
సందీప్ 1992 ఏప్రిల్ 25న తెలంగాణ రాష్ట్రం, హైదరాబాదులో జన్మించాడు.

 క్రికెట్ రంగం 

 ఫస్ట్-క్లాస్ 
రంజీ ట్రోఫీ ప్లేట్ లీగ్ లో భాగంగా 2010, నవంబరు 10 నుండి 13 వరకు రాంచీలో జార్ఖాండ్ క్రికెట్ జట్టుతో జరిగిన మ్యాచ్ తో ఫస్ట్-క్లాస్ క్రికెట్ లోకి ఆరంగ్రేటం చేశాడు. ఆ మ్యాచ్ లో 232 బంతుల్లో 144 పరుగులు చేశాడు. ఫస్ట్-క్లాస్ క్రికెట్ లో 203 పరుగుల వ్యక్తిగత అత్యధిక స్కోర్ తో నాటౌట్ గా నిలిచాడు.

 లిస్టు-ఎ 
విజయ్ హజారే ట్రోఫీలో భాగంగా 2011, ఫిబ్రవరి 11న పాలక్కడ్ లో ఆంధ్ర క్రికెట్ జట్టుతో జరిగిన మ్యాచ్ తో లిస్టు-ఎ క్రికెట్ లోకి ఆరంగ్రేటం చేశాడు. లిప్టు-ఎ క్రికెట్ లో 96 పరుగుల వ్యక్తిగత అత్యధిక స్కోర్ సాధించాడు.

 ట్వంటీ20 
సయ్యద్ ముస్తాక్ అలీ ట్రోఫీలో భాగంగా 2013, మార్చి 17న షిమోగాలో కేరళ క్రికెట్ జట్టుతో జరిగిన మ్యాచ్ తో ట్వంటీ20 క్రికెట్ లోకి ఆరంగ్రేటం చేశాడు. ట్వంటీ20 క్రికెట్ లో 74 పరుగుల వ్యక్తిగత అత్యధిక స్కోర్ తో నాటౌట్ గా నిలిచాడు.

 మూలాలు 

 బయటి లింకులు 


వర్గం:జీవిస్తున్న ప్రజలు
వర్గం:1992 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా క్రీడాకారులు
వర్గం:క్రికెట్ క్రీడాకారులు